Сёння перад беларускімі ўладамі стаіць нямала надзённых задач у эканоміцы, сацыяльнай сферы, але, як адзначыў Аляксандр Лукашэнка, не трэба забываць і аб пастаяннай гатоўнасці да абароны Айчыны. У студзені гэтага года на пасяджэнні Савета бяспекі быў разгледжаны праект новай Ваеннай дактрыны, у якой акцэнт зроблены на неабходнасці папераджальнага комплексу мер па гарантаванні ваеннай бяспекі. У якасці адной з такіх мер у дактрыне разглядаецца ўдасканаленне тэрытарыяльнай абароны. “Губернатары, мэр Мінска нясуць персанальную адказнасць за яе арганізацыю ў рэгіёнах і сталіцы. Вам трэба на планавай аснове не толькі самім пастаянна паглыбляць веды і навыкі ў гэтай справе, але і арганізоўваць падрыхтоўку падначаленых”, — сказаў прэзідэнт, звяртаючыся да ўдзельнікаў збору.